CELEX: 32019D1741
Language: mt
Date: 2019-09-23 00:00:00
Title: Deċiżjoni ta’ Implimentazzjoni tal-Kummissjoni (UE) 2019/1741 tat-23 ta’ Settembru 2019 li tistabbilixxi l-format u l-frekwenza tad-data li għandhom jagħmlu disponibbli l-Istati Membri għall-finijiet tar-rapportar skont ir-Regolament (KE) Nru 166/2006 tal-Parlament Ewropew u tal-Kunsill dwar il-ħolqien ta’ Reġistru Ewropew dwar ir-Rilaxx u t-Trasferiment ta’ Inkwinanti u li jemenda d-Direttivi tal-Kunsill 91/689/KEE u 96/61/KE (notifikata bid-dokument C(2019) 6745) (Test b’rilevanza għaż-ŻEE)

21.10.2019   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 267/3
               
            
         DEĊIŻJONI TA’ IMPLIMENTAZZJONI TAL-KUMMISSJONI (UE) 2019/1741
         tat-23 ta’ Settembru 2019
         li tistabbilixxi l-format u l-frekwenza tad-data li għandhom jagħmlu disponibbli l-Istati Membri għall-finijiet tar-rapportar skont ir-Regolament (KE) Nru 166/2006 tal-Parlament Ewropew u tal-Kunsill dwar il-ħolqien ta’ Reġistru Ewropew dwar ir-Rilaxx u t-Trasferiment ta’ Inkwinanti u li jemenda d-Direttivi tal-Kunsill 91/689/KEE u 96/61/KE
         
            (notifikata bid-dokument C(2019) 6745)
         
         (Test b’rilevanza għaż-ŻEE)
         IL-KUMMISSJONI EWROPEA,
         Wara li kkunsidrat it-Trattat dwar il-Funzjonament tal-Unjoni Ewropea,
         Wara li kkunsidrat ir-Regolament (KE) Nru 166/2006 tal-Parlament Ewropew u tal-Kunsill tat-18 ta’ Jannar 2006 dwar il-ħolqien ta’ Reġistru Ewropew dwar ir-Rilaxx u t-Trasferiment ta’ Inkwinanti u li jemenda d-Direttivi tal-Kunsill 91/689/KEE u 96/61/KE (1), u b’mod partikolari l-Artikolu 7(2) tagħha,
         Billi:
         
                     (1)
                  
                  
                     F’konformità mal-Artikolu 7 tar-Regolament (KE) Nru 166/2006 (minn hawn ’il quddiem “ir-Regolament”), l-Istati Membri jirrapportaw data lill-Kummissjoni dwar ir-rilaxxi u t-trasferimenti ta’ inkwinanti minn faċilitajiet industrijali kbar. Il-Kummissjoni tikkompila din id-data f’Reġistru Ewropew dwar ir-Rilaxx u t-Trasferiment ta’ Inkwinanti elettroniku u disponibbli pubblikament (minn hawn ’il quddiem il-“PRTR Ewropew”) sabiex tiffaċilita l-parteċipazzjoni tal-pubbliku fit-teħid tad-deċiżjonijiet ambjentali u fit-tnaqqis tat-tniġġis tal-ambjent.
                  
               
                     (2)
                  
                  
                     Sabiex tissaħħaħ il-koerenza mar-rapportar tad-Direttiva 2010/75/UE tal-Parlament Ewropew u tal-Kunsill (2) dwar l-emissjonijiet industrijali li l-format, il-frekwenza u l-kontenut tagħha huma stabbiliti mid-Deċiżjoni ta’ Implimentazzjoni tal-Kummissjoni (UE) 2018/1135 (3), ir-Regolament ġie emendat bir-Regolament (UE) 2019/1010 tal-Parlament Ewropew u tal-Kunsill (4) (minn hawn ’il quddiem “l-Emenda”) biex jagħti setgħat ta’ implimentazzjoni lill-Kummissjoni biex tistabbilixxi l-informazzjoni li trid tkun disponibbli skont ir-Regolament, u tabolixxi l-format tar-rapportar stabbilit attwalment f’dak ir-Regolament.
                  
               
                     (3)
                  
                  
                     L-Emenda enfasizzat l-importanza predominanti li ċ-ċittadini tal-Unjoni jkunu jistgħu jaċċessaw malajr l-informazzjoni ambjentali u l-ħtieġa li l-Istati Membri u l-Kummissjoni jagħmlu d-data disponibbli pubblikament malajr daqs kemm fattibbli teknikament. L-Emenda ddeterminat ukoll li r-rapportar mill-Istati Membri jenħtieġ li jsir sa mhux aktar tard minn 11-il xahar wara tmiem is-sena u stabbiliet l-għan li l-informazzjoni tkun disponibbli fi żmien tliet xhur minn tmiem is-sena, inkluż billi jsir progress lejn dan l-objettiv permezz ta’ att ta’ implimentazzjoni skont ir-Regolament.
                  
               
                     (4)
                  
                  
                     Il-prattiċi u t-teknoloġija tal-informatika li qed jintużaw illum għar-rapportar għandhom l-għan li jiżguraw il-kwalità għolja tad-data, kemm fir-reġistri dwar ir-rilaxx u t-trasferiment ta’ inkwinanti nazzjonali u fil-PRTR Ewropew. Jenħtieġ li l-objettiv li l-informazzjoni tal-PRTR Ewropew issir disponibbli għall-pubbliku aktar kmieni, ikun jippromwovi r-rapportar ta’ informazzjoni ta’ kwalità għolja. Peress li dan l-objettiv jeħtieġ l-implimentazzjoni ta’ approċċ gradwali u tħejjija bir-reqqa, inkluż l-ittestjar ta’ metodi ġodda ta’ rapportar u l-iżvilupp ta’ għodod ġodda ta’ rapportar, b’mod partikolari għall-finijiet ta’ validazzjoni u kontroll tal-kwalità tad-data rrapportata, jenħtieġ li l-iskadenzi tar-rapportar jiġu riveduti fid-dawl tal-progress fit-teknoloġija tal-informatika, tar-riżultati tal-ittestjar pilota u tal-aqwa prattiki tal-Istati Membri.
                  
               
                     (5)
                  
                  
                     Il-miżuri maħsuba f’din id-Deċiżjoni huma skont l-opinjoni tal-Kumitat stabbilit b’Artikolu 19 tar-Regolament.
                  
               ADOTTAT DIN ID-DEĊIŻJONI:
         
            Artikolu 1
            L-Istati Membri għandhom jipprovdu l-informazzjoni stabbilita fl-Anness, billi jużaw l-format elettroniku speċifiku li għandu jiġi żviluppat għall-finijiet ta’ dan ir-rapportar.
            L-informazzjoni stabbilita fl-Anness għandha tiġi sottomessa l-ewwel għas-sena ta’ rapportar 2019, sakemm ma jkunx iddikjarat mod ieħor f’dak l-Anness.
            L-informazzjoni amministrattiva stabbilita fit-Taqsimiet 1 sa 4 tal-Anness għandha tiġi ppreżentata lill-Kummissjoni sa mhux aktar tard mit-30 ta’ Settembru tas-sena ta’ rapportar ta’ wara.
            L-informazzjoni tematika stabbilita fit-Taqsimiet 5 sa 10 tal-Anness għandha tiġi ppreżentata lill-Kummissjoni sa mhux aktar tard mit-30 ta’ Novembru tas-sena ta’ rapportar ta’ wara.
         
         
            Artikolu 2
            Din id-Deċiżjoni għandha tiġi rieżaminata sa mhux aktar tard mill-31 ta’ Diċembru 2024, bil-ħsieb li tiġi vvalutata l-fattibbiltà tal-progress lejn l-objettiv li l-pubbliku jkollu disponibbiltà aktar kmieni tad-data tal-PRTR Ewropew. Dan ir-rieżami għandu jinkludi skambju ta’ informazzjoni bejn l-Istati Membri, il-Kummissjoni u l-Aġenzija Ewropea għall-Ambjent dwar l-aqwa prattiki nazzjonali u t-tekniki u l-għodod disponibbli li jippermettu rapportar aktar kmieni.
            Din id-Deċiżjoni hija indirizzata lill-Istati Membri.
         
         
            Magħmul fi Brussell, it-23 ta’ Settembru 2019.
            
               
                  Għall-Kummissjoni
               
               Karmenu VELLA
               
                  Membru tal-Kummissjoni
               
            
         
         
            (1)  ĠU L 33, 4.2.2006, p. 1.
         
            (2)  Id-Direttiva 2010/75/UE tal-Parlament Ewropew u tal-Kunsill tal-24 ta’ Novembru 2010 dwar l-emissjonijiet industrijali (il-prevenzjoni u l-kontroll integrati tat-tniġġis) (ĠU L 334, 17.12.2010, p. 17).
         
            (3)  Id-Deċiżjoni ta’ Implimentazzjoni tal-Kummissjoni (UE) 2018/1135 tal-10 ta’ Awwissu 2018 li tistabbilixxi t-tip, il-format u l-frekwenza tal-informazzjoni li għandhom jagħmlu disponibbli l-Istati Membri għall-finijiet tar-rapportar dwar l-implimentazzjoni tad-Direttiva 2010/75/UE tal-Parlament Ewropew u tal-Kunsill dwar l-emissjonijiet industrijali (ĠU L 205, 14.8.2018, p. 40)
         
            (4)  Ir-Regolament (UE) 2019/1010 tal-Parlament Ewropew u tal-Kunsill tal-5 ta’ Ġunju 2019 dwar l-allinjament tal-obbligi ta’ rapportar fil-qasam tal-leġiżlazzjoni relatata mal-ambjent u li jemenda r-Regolamenti (KE) Nru 166/2006 u (UE) Nru 995/2010 tal-Parlament Ewropew u tal-Kunsill, id-Direttivi 2002/49/KE, 2004/35/KE, 2007/2/KE, 2009/147/KE u 2010/63/UE tal-Parlament Ewropew u tal-Kunsill, ir-Regolamenti tal-Kunsill (KE) Nru 338/97 u (KE) Nru 2173/2005, u d-Direttiva tal-Kunsill 86/278/KEE (ĠU L 170, 25.6.2019, p. 115).
      
      
         
            ANNESS
            
               Li jistabbilixxi l-format u l-frekwenza tad-data li għandhom jagħmlu disponibbli l-Istati Membri għall-finijiet tar-rapportar skont ir-Regolament (KE) Nru 166/2006
            
            
               Nota:
            
            L-Istati Membri jistgħu jindikaw l-informazzjoni li huma jqisu kunfidenzjali, filwaqt li jagħtu r-raġunijiet li jidhrilhom li jipprekludu lill-Kummissjoni milli tagħmilha pubblikament disponibbli.
            
                        
                           A. Informazzjoni amministrattiva
                        
                     
                  
                        1.
                     
                     
                        
                           Identifikazzjoni ta’ min jagħmel rapport
                        
                     
                  
                        Tip
                     
                     
                        Format
                     
                  
                        1.1.
                     
                     
                        L-identifikatur tal-pajjiż
                     
                     
                        L-identifikazzjoni tal-pajjiż fejn tinsab il-faċilità rrapportata.
                     
                  
                        1.2.
                     
                     
                        Is-sena tar-rapportar
                     
                     
                        Is-sena kalendarja li għaliha jirreferi r-rapportar.
                     
                  
                        2.
                     
                     
                        
                           Identifikazzjoni tal-faċilità
                            (1),  (2)
                        
                     
                  
                        Tip
                     
                     
                        Format
                     
                  
                        2.1.
                     
                     
                        inspireId
                     
                     
                        Identifikatur uniku tal-faċilità li jsegwi r-rekwiżiti tad-Direttiva 2007/2/KE tal-Parlament Ewropew u tal-Kunsill (3)
                        
                     
                  
                        2.2.
                     
                     
                        thematicId (4)
                        
                     
                     
                        Identifikatur ta’ oġġett tematiku.
                     
                  
                        2.3.
                     
                     
                        Identifikatur tal-Iskema għall-Iskambju ta’ Kwoti tal-Emissjonijiet
                     
                     
                        Fejn l-installazzjoni tkun koperta kompletament jew parzjalment mid-Direttiva 2003/87/KE tal-Parlament Ewropew u tal-Kunsill (5), l-identifikatur li jintuża għar-rapportar skont dik id-Direttiva.
                     
                  
                        2.4.
                     
                     
                        Isem il-faċilità
                     
                     
                        Denominazzjoni uffiċjali, isem proprju jew konvenzjonali tal-faċilità.
                     
                  
                        2.5.
                     
                     
                        Isem il-kumpanija prinċipali
                     
                     
                        Kumpanija prinċipali hija kumpanija li tippossjedi jew tikkontrolla l-kumpanija li topera l-faċilità (pereżempju billi jkollha aktar minn 50 % tal-kapital tal-ishma tal-kumpanija jew maġġoranza tad-drittijiet tal-vot ta’ azzjonisti jew assoċjati) – ara d-Direttiva 2013/34/UE tal-Parlament Ewropew u tal-Kunsill (6).
                     
                  
                        2.6.
                     
                     
                        Indirizz
                     
                     
                        L-indirizz postali tal-faċilità kif definit skont in-numru tal-binja, it-triq, il-belt/ir-raħal, il-kodiċi postali, il-pajjiż.
                     
                  
                        2.7.
                     
                     
                        Ġeometrija
                     
                     
                        Latitudni u lonġitudni (il-koordinati taċ-ċentru approssimattiv tal-faċilità) espressi b’referenza għas-sistema ta’ referenza ta’ koordinati ETRS89 (2D)-EPSG:4258, bi preċiżjoni ta’ ħames (5) ċifri deċimali.
                     
                  
                        2.8.
                     
                     
                        Distrett tal-Baċir tax-Xmara
                     
                     
                        Identifikatur tal-kodiċi u/jew isem assenjat lid-distrett tal-baċir ta’ kanal tal-ilma.
                     
                  
                        2.9.
                     
                     
                        Funzjoni
                     
                     
                        Attivitajiet imwettqa mill-faċilità. Il-funzjoni tiġi deskritta mill-attivitajiet tal-faċilità espressi bħala kodiċijiet NACE.
                     
                  
                        2.10.
                     
                     
                        Attivitajiet tal-PRTR Ewropew tal-Anness I
                     
                     
                        Attivitajiet tal-Anness I imwettqa fil-faċilità, bl-indikazzjoni tal-attività ewlenija u l-attivitajiet l-oħrajn kollha.
                     
                  
                        2.11.
                     
                     
                        Status
                     
                     
                        L-istatus operazzjonali tal-faċilità.
                     
                  
                        2.12.
                     
                     
                        Volum tal-produzzjoni (7),  (8)
                        
                     
                     
                         
                     
                  
                        2.13.
                     
                     
                        Numru ta’ sigħat ta’ tħaddim fis-sena (9)
                        
                     
                     
                        Mhux obbligatorja.
                     
                  
                        2.14.
                     
                     
                        Numru ta’ impjegati (10)
                        
                     
                     
                        Mhux obbligatorja.
                     
                  
                        2.15.
                     
                     
                        Indirizz tas-sit web
                     
                     
                        L-indirizz tas-sit web tal-faċilità jew tal-kumpanija prinċipali li turi r-rapport ambjentali jew id-dikjarazzjoni tal-EMAS għall-faċilità jew għall-kumpanija prinċipali.
                     
                  
                        2.16.
                     
                     
                        Rimarki
                     
                     
                        Kwalunkwe informazzjoni rilevanti oħra. Mhux obbligatorja.
                     
                  
                        3.
                     
                     
                        
                           Informazzjoni dwar l-awtorità kompetenti tal-PRTR Ewropew għall-faċilità
                        
                     
                  
                        Tip
                     
                     
                        Format
                     
                  
                        3.1.
                     
                     
                        Isem l-awtorità kompetenti
                     
                     
                         
                     
                  
                        3.2.
                     
                     
                        Indirizz tal-awtorità kompetenti
                     
                     
                        L-indirizz postali kif definit skont in-numru tal-binja, it-triq, il-belt/ir-raħal, il-kodiċi postali, il-pajjiż.
                     
                  
                        3.3.
                     
                     
                        Indirizz elettroniku tal-awtorità kompetenti
                     
                     
                         
                     
                  
                        3.4.
                     
                     
                        Numru tat-telefown tal-awtorità kompetenti
                     
                     
                         
                     
                  
                        4.
                     
                     
                        
                           Informazzjoni fejn il-faċilità tal-PRTR Ewropew tkun parti minn jew tikkoinċidi ma’ “Sit ta’ produzzjon
                           i”
                            (11)
                        
                     
                  
                        Tip
                     
                     
                        Format
                     
                  
                        4.1.
                     
                     
                        inspireId
                     
                     
                        Identifikatur uniku tas-sit ta’ produzzjoni li jsegwi r-rekwiżiti tad-Direttiva 2007/2/KE.
                     
                  
                        4.2.
                     
                     
                        thematicId (12)
                        
                     
                     
                        Identifikatur ta’ oġġett tematiku tas-sit ta’ produzzjoni.
                     
                  
                        4.3.
                     
                     
                        Ġeometrija
                     
                     
                        Latitudni u lonġitudni (il-koordinati taċ-ċentru approssimattiv tas-sit ta’ produzzjoni) espressi b’referenza għas-sistema ta’ referenza ta’ koordinati ETRS89 (2D)-EPSG:4258, bi preċiżjoni ta’ ħames (5) ċifri deċimali.
                     
                  
                        4.4.
                     
                     
                        Isem is-sit ta’ produzzjoni
                     
                     
                        Denominazzjoni uffiċjali, isem proprju jew konvenzjonali tas-sit ta’ produzzjoni.
                     
                  
                        
                           B. Informazzjoni tematika
                        
                     
                  
                        5.
                     
                     
                        
                           Data dwar ir-rilaxx fl-arja – għal kull inkwinant li jaqbeż valur limitu fl-Anness II tar-Regolament (KE) Nru 166/2006
                        
                     
                  
                        Tip
                     
                     
                        Format
                     
                  
                        5.1.
                     
                     
                        Isem l-inkwinant
                     
                     
                        F’konformità mal-Anness II tar-Regolament (KE) Nru 166/2006.
                     
                  
                        5.2.
                     
                     
                        Massa ta’ rilaxx totali
                     
                     
                        Il-massa totali għal kull inkwinant tar-rilaxxi kollha mis-sorsi kollha fil-faċilità (kg/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
                        5.3.
                     
                     
                        Massa ta’ rilaxx aċċidentali
                     
                     
                        Il-parti mill-“massa ta’ rilaxx totali” li tirriżulta minn aċċidenti (kg/sena).
                     
                  
                        6.
                     
                     
                        
                           Data dwar ir-rilaxx fl-ilma – għal kull inkwinant li jaqbeż valur limitu fl-Anness II tar-Regolament (KE) Nru 166/2006
                        
                     
                  
                        Tip
                     
                     
                        Format
                     
                  
                        6.1.
                     
                     
                        Isem l-inkwinant
                     
                     
                        F’konformità mal-Anness II tar-Regolament (KE) Nru 166/2006.
                     
                  
                        6.2.
                     
                     
                        Massa ta’ rilaxx totali
                     
                     
                        Il-massa totali għal kull inkwinant tar-rilaxxi kollha mis-sorsi kollha fil-faċilità (kg/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
                        6.3.
                     
                     
                        Massa ta’ rilaxx aċċidentali
                     
                     
                        Il-parti mill-“massa ta’ rilaxx totali” li tirriżulta minn aċċidenti (kg/sena).
                     
                  
                        7.
                     
                     
                        
                           Datadwar ir-rilaxx fl-art – għal kull inkwinant li jaqbeż valur limitu fl-Anness II tar-Regolament (KE) Nru 166/2006
                        
                     
                  
                        Tip
                     
                     
                        Format
                     
                  
                        7.1.
                     
                     
                        Isem l-inkwinant
                     
                     
                        F’konformità mal-Anness II tar-Regolament (KE) Nru 166/2006.
                     
                  
                        7.2.
                     
                     
                        Massa ta’ rilaxx totali
                     
                     
                        Il-massa totali għal kull inkwinant tar-rilaxxi kollha mis-sorsi kollha fil-faċilità (kg/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
                        7.3.
                     
                     
                        Massa ta’ rilaxx aċċidentali
                     
                     
                        Il-parti mill-“massa ta’ rilaxx totali” li tirriżulta minn aċċidenti (kg/sena).
                     
                  
                        8.
                     
                     
                        
                           Trasferiment barra mis-sit lejn impjant tat-trattament tal-ilma mormi – għal kull inkwinant li jaqbeż valur limitu fl-Anness II tar-Regolament (KE) Nru 166/2006
                        
                     
                  
                        Tip
                     
                     
                        Format
                     
                  
                        8.1.
                     
                     
                        Isem l-inkwinant
                     
                     
                        F’konformità mal-Anness II tar-Regolament (KE) Nru 166/2006.
                     
                  
                        8.2.
                     
                     
                        Massa ta’ trasferiment totali
                     
                     
                        Il-massa totali għal kull inkwinant tat-trasferimenti kollha mis-sorsi kollha fil-faċilità (kg/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
                        9.
                     
                     
                        
                           Trasferimenti barra mis-sit ta’ skart perikoluż – fejn jinqabeż il-valur limitu fl-Artikolu 5(1) tar-Regolament (KE) Nru 166/2006
                        
                     
                  
                        Tip
                     
                     
                        Format
                     
                  
                        9.1.
                     
                     
                        Fil-pajjiż għall-irkuprar (R)
                     
                     
                        Il-massa ta’ trasferiment totali (tunnellata/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
                        9.2.
                     
                     
                        Fil-pajjiż għar-rimi (D)
                     
                     
                        Il-massa ta’ trasferiment totali (tunnellata/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
                        9.3.
                     
                     
                        Lejn pajjiżi oħra għall-irkuprar (R)
                     
                     
                        Il-massa ta’ trasferiment totali (tunnellata/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                        L-isem u l-indirizz tal-faċilità tal-irkupru.
                        L-indirizz tas-sit effettiv tal-irkuprar li qed jirċievi t-trasferiment.
                     
                  
                        9.4.
                     
                     
                        Lejn pajjiżi oħra għar-rimi (R)
                     
                     
                        Il-massa ta’ trasferiment totali (tunnellata/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                        L-isem u l-indirizz tal-faċilità tar-rimi.
                        L-indirizz tas-sit effettiv tar-rimi li qed jirċievi t-trasferiment.
                     
                  
                        10.
                     
                     
                        
                           Trasferiment barra mis-sit ta’ skart mhux perikoluż – fejn jinqabeż il-valur limitu fl-Artikolu 5(1) tar-Regolament (KE) Nru 166/2006
                        
                     
                  
                        Tip
                     
                     
                        Format
                     
                  
                        10.1.
                     
                     
                        Għall-irkuprar (R)
                     
                     
                        Il-massa ta’ trasferimenti totali (tunnellata/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
                        10.2.
                     
                     
                        Għar-rimi (D)
                     
                     
                        Il-massa ta’ trasferimenti totali (tunnellata/sena).
                        Metodu ta’ kwantifikazzjoni użat: Imkejjel (b’indikazzjoni tal-metodu analitiku); Ikkalkulat (b’indikazzjoni tal-metodu); Stmat.
                     
                  
               (1)  Din hija “Faċilità ta’ Produzzjoni (Production Facility)” kif definita fl-Anness IV, punt 8.2.1 tar-Regolament tal-Kummissjoni (UE) Nru 1253/2013 tal-21 ta’ Ottubru 2013 li jemenda r-Regolament (UE) Nru 1089/2010 li jimplimenta d-Direttiva 2007/2/KE tal-Parlament Ewropew u tal-Kunsill fir-rigward tal-interoperabbiltà tas-settijiet ta’ dejta u servizzi ġeografiċi (ĠU L 331, 10.12.2013, p. 1) bħala “installazzjoni waħda jew iktar fl-istess sit operata mill-istess persuna fiżika jew ġuridika, maħsuba, mibnija jew installata sabiex taqdi skopijiet speċifiċi ta’ produzzjoni jew industrijali, li tinkludi l-infrastruttura, it-tagħmir u l-materjali kollha” u koperta mir-Regolament (KE) Nru 166/2006.
            
               (2)  Fejn Faċilità tkun koperta wkoll mid-Direttiva 2010/75/UE, il-bażi ġuridika għall-għoti ta’ din l-informazzjoni hija d-Deċiżjoni ta’ Implimentazzjoni (UE) 2018/1135.
            
               (3)  Id-Direttiva 2007/2/KE tal-Parlament Ewropew u tal-Kunsill tal-14 ta’ Marzu 2007 li tistabbilixxi Infrastruttura għall-Informazzjoni Ġeografika fil-Komunità Ewropea (INSPIRE) (ĠU L 108, 25.4.2007, p. 1).
            
               (4)  Dan il-kamp għandu multipliċità ta’ 0-1 skont INSPIRE, u għaldaqstant mhuwiex kamp obbligatorju.
            
               (5)  Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi sistema għall-iskambju ta’ kwoti ta’ emissjonijiet ta’ gassijiet serra ġewwa l-Unjoni u li temenda d-Direttiva tal-Kunsill 96/61/KE (ĠU L 275, 25.10.2003, p. 32).
            
               (6)  Id-Direttiva 2013/34/UE tal-Parlament Ewropew u tal-Kunsill tas-26 ta’ Ġunju 2013 dwar id-dikjarazzjonijiet finanzjarji annwali, id-dikjarazzjonijiet finanzjarji kkonsolidati u r-rapporti relatati ta’ ċerti tipi ta’ impriżi, u li temenda d-Direttiva 2006/43/KE tal-Parlament Ewropew u tal-Kunsill u li tħassar id-Direttivi tal-Kunsill 78/660/KEE u 83/349/KEE (ĠU L 182, 29.6.2013, p. 19).
            
               (7)  Fakultattiv għas-snin ta’ rapportar 2019 u 2020. Mis-sena ta’ rapportar 2021, ir-rapportar huwa obbligatorju għas-setturi fejn il-Kummissjoni għandha unitajiet u metriċi għar-rapportar.
            
               (8)  Il-punti tad-data individwali mhux se jsiru pubbliċi permezz tar-PRTR Ewropew, mingħajr preġudizzju għal-liġi applikabbli tal-UE dwar l-aċċess pubbliku għall-informazzjoni ambjentali.
            
               (9)  Ara n-Nru 7 (aktar ’il fuq)
            
               (10)  Ara n-Nru 7 (aktar ’il fuq)
            
               (11)  Din hija “Faċilità ta’ Produzzjoni (Production Facility)” kif definita fir-Regolament (UE) Nru 1253/2013, l-Anness IV, il-punt 8.2.4 bħala “L-art kollha f’lokalità ġeografika distinta fejn kienet lokalizzata, hija lokalizzata jew huwa maħsub li tiġi lokalizzata l-faċilità ta’ produzzjoni. Din tinkludi l-infrastruttura, it-tagħmir u l-materjali kollha
               .” u hija koperta mir-Regolament (KE) Nru 166/2006.
            
               (12)  Dan il-kamp għandu multipliċità ta’ 0-1 skont INSPIRE.